అమరావతి:రాష్ట్రవ్యాప్తంగా సర్పంచ్‌ల పదవీకాలం ఆగస్టు 1వ తేదీతో ముగియనున్న నేపథ్యంలో పంచాయతీల్లో తదుపరి పాలన ఎవరిదనేది ఆసక్తికరంగా మారింది. సర్పంచ్‌ల పదవీకాలం పూర్తవుతున్నా పంచాయతీల్లో ప్రత్యామ్నాయ ఏర్పాటుపై ప్రభుత్వ నిర్ణయం వెలువడక పోవడం చర్చనీయాంశంగా మారింది.
రాష్ట్రంలో 12,918 గ్రామ పంచాయతీలు ఉండగా వీటిలో 12,850 చోట్ల సర్పంచ్‌ల పదవీకాలం ఆగస్టు 1వ తేదీతో ముగియనుంది. వీటిలో అధికారం ఎవరికి అప్పగిస్తారనే అంశంపై ఉత్కంఠ నెలకొంది. ఇందుకు సంబంధించిన ఫైల్‌ సిఎం చంద్రబాబు వద్ద దాదాపు నెల రోజులుగా పెండింగ్‌లో ఉందని అధికారవర్గాలు అభిజ్ఞ వర్గాల భోగట్టా. దీంతో ఈ విషయమై సిఎం నిర్ణయం ఎప్పుడువెలువడుతుందా?...అనేది ఆసక్తికరంగా మారింది.
సర్పంచ్ ల పదవీకాలం ముగింపు తేదీ దగ్గరపడిన నేపథ్యంలో ఎన్నికల నిర్వహణ కోసం రాష్ట్ర ఎన్నికల సంఘం పది నెలల ముందు నుంచే కసరత్తు ప్రారంభించినా ఫలితం లేకుండా పోయింది. ఈ ఎన్నికలకు సంబంధించి కీలకమైన రిజర్వేషన్ల అంశం తేలకపోవడంతో టీడీపీ సర్కారు ఎన్నికల వాయిదాకే మొగ్గు చూపింది.
ఎన్నికలు జరిగే అవకాశం లేకపోవడంతో పంచాయతీల్లో సర్పంచ్ ల పదవీకాలం ముగిసాక తీసుకోవాల్సిన నిర్ణయం విషయమై అధికారులు మూడు రకాల ప్రతిపాదనలు సిఎం ముందు ఉంచారట. వీటిపై ముఖ్యమంత్రి తీసుకునే నిర్ణయానికి అనుగుణంగా అధికారులు పంచాయతీల్లో పాలనకు ప్రత్యామ్నాయ ఏర్పాట్లు చేస్తారని తెలుస్తోంది.
పదవీకాలం ముగిసే సర్పంచులనే పర్సన్‌ ఇన్‌చార్జిలుగా కొనసాగించాలా..?...లేక ప్రత్యేకాధికారులను నియమించాలా? లేదంటే సర్పంచ్‌లు, వార్డు సభ్యులతో కలిసి ప్రత్యేక కమిటీలను ఏర్పాటు చేయాలా?...అనే ఈ మూడు ప్రతిపాదనలతో పంచాయితీరాజ్‌ శాఖ ఉన్నతాధికారులు నెల రోజుల క్రితం ముఖ్యమంత్రి చంద్రబాబుకు నివేదిక అందజేశారని తెలిసింది.
అయితే బుధవారంతో సర్పంచ్ ల పదవీకాలం ముగియనుండటం...సిఎం నిర్ణయం ఇంకా వెలువడకపోవడం తో ఈ విషయమై అధికారులు హైరానా పడుతున్నట్లు తెలిసింది. సోమవారం సాయంత్రంలోగా సిఎం చంద్రబాబు నుంచి నిర్ణయం వెలువడుతుందని ఆశించినా అలా జరగలేదు. ఈ నేపధ్యంలో మంగళవారం ఖచ్చితంగా నిర్ణయం వెలువడుతుందని అధికారులు ఆశిస్తున్నారు. అయినా సిఎం నిర్ణయానికి అమలు చేయడానికి కనీసం రెండు మూడు రోజులైనా సమయం పడుతుందని అధికార వర్గాలు చెబుతున్నాయి. ఏదేమైనా ఆ నిర్ణయం ఏమిటనేది అటు రాజకీయంగా ఇటు అధికారుల్లోనూ ఉత్కంఠను కలుగజేస్తోంది.
andhra pradesh amaravathi sarpanch cm chandra babu decision ruling ఆంధ్రప్రదేశ్ అమరావతి సిఎం చంద్రబాబు ముగింపు ఉత్కంఠ
amaravati:raashtravyaaptamgaa sarpanchle padaveekaalam aagastu 1va teedeetho mugiyanunna nepathyamlo panchaayatiillo tadupari paalana evaridanedi aasaktikaramgaa maarindi. sarpanchle padaveekaalam puurtavutunnaa panchaayatiillo pratyaamnaaya erpatupai prabhutva nirnayam veluvadaka povadam charchaneeyaamsamgaa maarindi.
rashtramlo 12,918 grama panchaayatiilu undagaa veetilo 12,850 chotla sarpanchle padaveekaalam aagastu 1va teedeetho mugiyanundi. veetilo adhikaaram evariki appagistaarane amsampai utkanta nelakondi. induku sambandhinchina faile cm chandrababu vadda daadaapu nela rojulugaa pendingle undani adhikaaravargaalu abhigna vargala bhogatta. deentho ee vishayamai cm nirnayam eppuduveluvadutundaa?...anedi aasaktikaramgaa maarindi.
sarpanch la padaveekaalam mugimpu tedee daggarapadina nepathyamlo ennikala nirvahana kosam rashtra ennikala sangham padi nelala mundu nunche kasarattu praarambhinchinaa phalitam lekunda poyindi. ee ennikalaku sambandhinchi keelakamaina reservationla amsam telakapovadamto tdp sarkaaru ennikala vaayidaake moggu chuupindi.
ennikalu jarige avakaasam lekapovadamto panchaayatiillo sarpanch la padaveekaalam mugisaka teesukovaalsina nirnayam vishayamai adhikaarulu moodu rakala pratipaadanalu cm mundu unchaarata. veetipai mukhyamantri teesukune nirnayaaniki anugunamgaa adhikaarulu panchaayatiillo paalanaku pratyaamnaaya erpaatlu chestaarani telustondi.
padaveekaalam mugise sarpanchulane parson inchaarjilugaa konasaginchala..?...leka pratyekaadhikaarulanu niyaminchala? ledante sarpanchelu, vaardu sabhyulatho kalisi pratyeka kamiteelanu erpaatu cheyala?...ane ee moodu pratipaadanalatoe panchayitiiraji saakha unnataadhikaarulu nela rojula kritam mukhyamantri chandrababuku nivedika andajesaarani telisindi.
ayithe budhavaaramtho sarpanch la padaveekaalam mugiyanundatam...cm nirnayam inka veluvadakapovadam thoo ee vishayamai adhikaarulu hyrana padutunnatlu telisindi. somavaram saayantramlogaa cm chandrababu nunchi nirnayam veluvadutundani aasinchinaa alaa jaragaledu. ee nepadhyamlo mangalavaaram khachitamgaa nirnayam veluvadutundani adhikaarulu aasistunnaaru. aina cm nirnayaaniki amalu cheyadaaniki kaneesam rendu moodu rojulaina samayam padutundani adhikara vargaalu chebutunnaayi. edemaina aa nirnayam emitanedi atu raajakeeyamgaa itu adhikaarulloonuu utkantanu kalugajestondi.
andhra pradesh amaravathi sarpanch cm chandra babu decision ruling andhrapradesh amaravati cm chandrababu mugimpu utkanta